**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2023 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 ԹՎԱԿԱՆԻ ԴԵԿՏԵՄԲԵՐԻ 29-Ի N 2111-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ** **ՎԵՐԱԲԵՐՅԱԼ**

**Իրավական ակտի ընդունման անհրաժեշտությունը.**

Հայաստանի Հանրապետության կառավարության որոշման նախագծով նախատեսվում է **ՀՀ Շիրակի մարզպետարանի ենթակայությամբ գործող թվով 128 հանրակրթական դպրոցներին հատկացնել կապիտալ դրամաշնորհներ 264,361.6 հազար դրամի չափով, որից 233,997.9 հազար դրամը՝ վերջիններիս խնայողությունների հաշվին, իսկ 30,363.7 հազար դրամը՝ ՀՀ կրթության, գիտության, մշակույթի և սպորտի նախարարության 2023թ.-ի պետական բյուջեի վերաբաշխման միջոցով:** Գումարն ուղղվելու է դպրոցների ճաշարանների համար անրաժեշտ գույքի և սարքավորումների ձեռքբերմանը:

Նախագծով նվազեցվում է ՀՀ ԿԳՄՍ նախարարության 2023 թվականի պետական բյուջեի 1146 ծրագրի 11002 միջոցառմամբ նախատեսված գումարի մի մասը, որի հետագայում ամբողջական կամ մասնակի վերականգնման անհրաժեշտությունը կարող է առաջանալ 2023-2024թթ.-ի ուսումնական տարվա ընդունելությունից հետո:

**Ընթացիկ իրավիճակը և խնդիրները.**

ՀՀ Շիրակի մարզն անցում է կատարել «Կայուն դպրոցական սնունդ» ծրագրին 2018թ.-ի սեպտեմբերին: Ծրագրի արդյունավետ իրականացման համար անհրաժեշտ է նաև ապահովել դպրոցների ճաշարանների համապատասխան շենքային պայմաններ գույքի, սարքավորումների և այլ անհրաժեշտ պարագաների առկայություն: «Կրթության զարգացման և նորարարությունների ազգային կենտրոն» հիմնադրամի «Դպրոցական սնունդ և երեխաների բարեկեցություն» հիմնարկն իրականացրել է մարզի դպրոցների ճաշարանների կարիքների հավաքագրման գործընթաց (գնահատումն իրականացվել է 146 դպրոցում), որի արդյունքներով պարզ է դարձել, որ.

* թվով 31 դպրոց ունի թե՛ ճաշարանի և/կամ խոհանոցի ընթացիկ նորոգման կարիք, թե՛ խոհանոցային սպասքի և այլ պարագաների և թե՛ գույքի և սարքավորումների ձեռքբերման կարիք,
* թվով 132 դպրոց ունի խոհանոցային սպասքի և այլ պարագաների ձեռքբերման կարիք,
* վերը նշված 132-ից թվով 128 դպրոց ունի նաև ճաշարանի և խոհանոցի համար գույքի և սարքավորումների ձեռքբերման կարիք:

Թվով 31 դպրոցի ճաշարանի և/կամ խոհանոցի ընթացիկ նորոգման աշխատանքների ֆինանսավորման և կատարման համար կազմվել են ՀՀ օրենսդրությամբ պահանջվող նախահաշվային փաստաթղթերի: Թվով 132 դպրոցի խոհանոցային սպասքով և այլ պարագաներով ապահովումը նախատեսվում է իրականացնել դպրոցների խնայողությունների հաշվին: Խնայողությունների հաշվին կֆինանսավորվեն նաև ընթացիկ նորոգման աշխատանքները: Ինչ վերաբերում է թվով 128 դպրոցի ճաշարանների և խոհանոցների գույքով և սարքավորումներով ապահովմանը, ապա այս գծով ծախսը դասվում է կապիտալ ծախսերի և հնարավոր է իրականացնել միայն ՀՀ կառավարության համապատասխան որոշման առկայության դեպքում:

Այսպես, դպրոցների ճաշարանների և խոհանոցների գույքով և սարքավորոմներով ապահովման համար, համաձայն կազմված նախահաշիվների, անհրաժեշտ է 264,361.6 հազար դրամ, որից 233,997.9 հազար դրամ գումարը հնարավոր է ապահովել նույն դպրոցների խնայողությունների հաշվին: Խնայողություններն առաջացել են պահպանման ծախսերի կատարման համար վերջին տարիներին ստացված պետական ֆինանսավորումներից: Հանրակրթական հաստատությունները ՀՀ պետական բյուջեից ֆինանսավորվում են բյուջետային ծախսերի տնտեսագիտական դասակարգման «Սուբսիդիաներ ոչ ֆինանսական պետական կազմակերպություններին» հոդվածով: ՀՀ կառավարության 2003 թվականի դեկտեմբերի 24-ի N 1937-Ն որոշմամբ հաստատված «Հայաստանի Հանրապետության պետական բյուջեից իրավաբանական անձանց սուբսիդիաների և դրամաշնորհների հատկացման» կարգի 3-րդ կետով արգելվում է սուբսիդիայով հատկացված գումարն ուղղել կապիտալ ակտիվների ձեռքբերմանը: Խնայված միջոցներն կապիտալ ծախսերին ուղղելու նպատակով՝ Նախագծով նախատեսվում է այդ միջոցներն փոխանցել Հայաստանի Հանրապետության պետական բյուջե՝ որպես «Նախորդ տարիների՝ ՀՀ պետական բյուջեից ծախսերի ֆինանսավորման նպատակով հատկացված գումարների (բացառությամբ փոխառու միջոցների) վերադարձից մուտքեր», ապա կապիտալ դրամաշոնրհների պայմանագրերով հատկացնել դպրոցներին:

Տարբերության մասը՝ 30,363.7 հազար դրամը նախատեսվում է հատկացնել ՀՀ Շիրակի մարզպետարանին՝ որպես ԲՍԿ-ի, 2023թ.-ի պետական բյուջեի «1146. Հանրակրթության ծրագիր» ծրագրի «11002. Հիմնական ընդհանուր հանրակրթություն» միջոցառմամբ հատկացված միջոցներից:

Նախագծին կից ներկայացվում են դպրոցների կողմից ձեռքբերվելիք գույքի և սարքավորումների նախահաշիվները:

**Կարգավորման նպատակը և բնույթը.**

Որոշման նախագծի ընդունմամբ ՀՀ Շիրակի մարզպետարանի ենթակայությամբ գործող մի շարք հանրակրթական դպրոցներ կապահովվեն ճաշարանների և խոհանոցների գործարկման համար անհրաժեշտ գույքով և սարքավորումներով:

**Նախագծի մշակման գործընթացում ներգրավված ինստիտուտները և անձինք.**

ՀՀ կրթության, գիտության, մշակույթի և սպորտի նախարարության մասնագետները:

**Իրավական ակտի կիրարկման դեպքում ակնկալվող արդյունքը.**

Որոշման ընդունման արդյունքում կապահովվեն կրթության համար առավել բարենպաստ պայմաններ՝ հնարավորություն ընձեռնելով ՀՀ Շիրակի մարզպետարանի ենթակայությամբ գործող դպրոցներին արդյունավետ իրականացնելու դպրացական երեխաների սննդով ապահովելու ծրագիրը։

**Իրավական ակտի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման անհրաժեշտություն.**

«Հայաստանի Հանրապետության 2023 թվականի պետական բյուջեի մասին» օրենքում վերաբաշխում, փոփոխություններ և լրացումներ, Հայաստանի Հանրապետության կառավարության 2022 թվականի դեկտեմբերի 29-ի N 2111-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման ընդունման կապակցությամբ Հայաստանի Հանրապետության պետական կամ տեղական ինքնակառավարման մարմնի բյուջեում նախատեսվում է եկամուտների և ծախսերի ավելացում 233,997.9 հազար դրամի չափով:

**Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.**

Նախագիծը բխում է ՀՀ կառավարության 18.11.2021թ. N 1902-Լ որոշմամբ հաստատված ՀՀ կառավարության 2021-2026 թվականների գործունեության միջոցառումների ծրագրի 10-րդ կետից՝ «*ՀՀ բոլոր մարզերի հանրակրթական դպրոցների տարրական դասարանների աշակերտներին ապահովում դպրոցական սննդով*», ՀՀ կառավարության 2021 օգոստոսի 18-իթիվ 1363-Ա որոշմամբ հաստատված ՀՀ կառավարության ծրագրի «4.3 ԿՐԹՈՒԹՅՈՒՆ» բաժնի 2-րդ պարբերությունից՝ «*Կրթության բոլոր մակարդակների համար առանցքային են լինելու ....անհրաժեշտ ենթակառուցվածքների արդիականացումն ու վերազինումը...* »:

Նախագիծը բխում է նաև «Հայաստանի Հանրապետության կրթության` մինչև 2030 թվականը զարգացման պետական ծրագիր»-ից բխող 2022-2026 թվականների գործողությունների ծրագրի Գործընթաց 2.5-ի Գործողություն 2.5.1-ից. «*Հանրակրթական ուսումնական հաստատություններում սովորողների համար առողջ սնվելու հնարավորությունների ապահովում*», որի շրջանակներում 2023թ.-ին նախատեսվոմ է աշակերտներին կայուն դպրոցական սննդով ապահովող դպրոցների մասնաբաժինը հասցնել 70%-ի:

**Իրավական ակտի ընդունման կապակցությամբ այլ նորմատիվ իրավական ակտերի ընդունման անհրաժեշտություն.**

1. Այլ իրավական ակտերում փոփոխությունների և/կամ լրացումների անհրաժեշտությունը.

Չի առաջացնում:

2. Միջազգային պայմանագրերով ստանձնած պարտավորությունների հետ համապատասխանությունը.

Համապատասխանում է:

**Այլ տեղեկություններ.**

Չկան: